**Skarlatina**

Skarlatina (lot. scarlatina) – tai ūminė infekcinė liga, kuriai būdinga angina, smulkus taškinis odos bėrimas ir įvairus vidaus organų pažeidimas.

**Simptomai**

- „Skarlatinos trikampis” (išbertame veide pabalusi nosies ir smakro oda).

- Kaklo limfmazgių skausmas

- Tonzilių paraudimas

- Gerklės skausmas

- Bendras silpnumas

- Galvos skausmas

- Pykinimas

- Karščiavimas

- Bėrimas

- Ryškiai raudonas liežuvis

**Ligos dažniausiai pažeidžiami asmenys**

Mergaitės ir berniukai skarlatina serga vienodai dažnai. Dažniausiai serga  2-8 metų amžiaus vaikai, sergamumo pikas 4-8 metai. Vaikams iki 2 metų skarlatina pasitaiko retai, nes jie turi iš mamos gautus antikūnius prieš streptokokų gaminamus egzotoksinus, o didžioji dalis (apie 80 proc.) vaikų iki 10 metų jau turi susidariusius antikūnius prieš streptokokų egzotoksinus. Vadinasi, kad susirgtų skarlatina, asmuo turi būti imlus streptokokų gaminamiems toksinams. Todėl gali būti, kad toje pačioje šeimoje du vaikai turi streptokokinę infekciją, tačiau tik vienas iš jų (kuris vis dar imlus toksinui) susirgs skarlatina. Persirgus skarlatina įgyjamas imunitetas, tačiau galima susirgti ir kartotinai.

## Profilaktika

## Vengti kontakto su sergančiu asmeniu. Sergantis vaikas turėtų būti izoliuotas nuo kitų šeimos narių, ypač jaunesnių brolių, seserų. Sergančio vaiko indus, virtuvės įrankius laikyti atskirai nuo kitų šeimos narių naudojamų įrankių. Jei vaikas gydytas ligoninėje ir nėra komplikacijų, jį galima išleisti į namus  po 10 dienų, tačiau dar 12 dienų negalima leisti į vaikų kolektyvą.